**Ministru kabineta noteikumu projekta ,,Grozījumi Ministru kabineta 2014.gada 25.marta noteikumos Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2014.gada 12.jūnija likums ,,Grozījumi likumā ,,Par policiju””.Likuma "[Par policiju](http://likumi.lv/doc.php?id=67957)" [12.panta](http://likumi.lv/doc.php?id=67957#p12) sestā daļa, 12.1 panta devītā daļa un [Civilprocesa likuma](http://likumi.lv/doc.php?id=50500) [250.46 panta](http://likumi.lv/doc.php?id=50500#p250.46) pirmā daļa un [250.56 panta](http://likumi.lv/doc.php?id=50500#p250.56) otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 12.jūnijā Saeimā tika pieņemts likums ,,Grozījumi likumā ,,Par policiju””. Minētajā likumā ir ietverts regulējums, kas paredz ieviest Eiropas Parlamenta un Padomes 2013. gada 12. jūnija regulu (ES) Nr.606/2013 par aizsardzības pasākumu savstarpēju atzīšanu civillietās (turpmāk – Regula Nr.606/2013). Regulas Nr. 606/2013 mērķis ir aizsargāt cietušos, jo īpaši, cietušos no vardarbības ģimenē un vajāšanas. Līdz ar Regulu Nr. 606/2013 tiek izveidots ātrs un efektīvs mehānisms, lai nodrošinātu, ka uzrunātā dalībvalsts, uz kuru pārceļas apdraudētā persona, atzīs aizsardzības pasākumu, kas pieņemts izcelsmes dalībvalstī, bez papildus starpposma formalitātēm (neprasot nolēmumu atzīšanu). Tāpat kā citos savstarpējās atzīšanas tiesību aktos civillietās, arī šajā regulā, ir paredzēta standarta apliecība, kurā ietverta visa aizsardzības pasākuma izpildes kontrolei nepieciešamā informācija. Tādējādi šo apliecību izdos izcelsmes dalībvalsts kompetentā iestāde pēc aizsargātās personas pieteikuma. Šo apliecību minētā persona, ja tas būs nepieciešams, vēlāk uzrādīs kompetentajām iestādēm uzrunātajā dalībvalstī. Uzrunātā dalībvalsts atzīs un kontrolēs šādu aizsardzības pasākumu izpildi, par kuriem izdota apliecība, bez papildu starpposma formalitātēm. Ņemot vērā minēto, likums ,,Grozījumi likumā ,,Par policiju”” paredz likuma ,,Par policiju” 12. un 12.1 pantā deleģējumu Ministru kabinetam noteikt kārtību, kādā kontrolē ārvalsts iestāžu nolēmuma, saskaņā ar kuru izsniegta Regulas Nr. 606/2013 5.pantā minētā apliecība (turpmāk – ārvalsts apliecība), izpildi un kārtību, kādā veic to personu uzskaiti, attiecībā uz kurām izsniegta ārvalsts apliecība, kā arī noteikt informāciju par minētajām personām, kas ievadāma Integrētajā iekšlietu informācijas sistēmā.Ņemot vērā to, ka Regulu Nr.606/2013 plānots piemērot no 2015.gada 11.janvāra, likumā ,,Grozījumi likumā „Par policiju”” ir paredzēts, ka normas, kas attiecas uz Regulu Nr.606/2013 stāsies spēkā 2015.gada 11.janvārī.Lai izpildītu likuma ,,Par policiju” [12.panta](http://likumi.lv/doc.php?id=67957#p12) sestā daļā un 12.1 panta devītajā daļā Ministru kabinetam doto uzdevumu, nepieciešams veikt grozījumus Ministru kabineta 2014.gada 25.marta noteikumos Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”” (turpmāk – Noteikumi) un paredzēt kārtību, kādā kontrolē ārvalsts iestāžu nolēmuma, saskaņā ar kuru izsniegta ārvalsts apliecība, izpildi un kārtību, kādā veic to personu uzskaiti, attiecībā uz kurām izsniegta ārvalsts apliecība, kā arī noteikt informāciju par minētajām personām, kas ievadāma Integrētajā iekšlietu informācijas sistēmā.Ņemot vērā minēto, ir izstrādāts Ministru kabineta noteikumu projekts ,,Grozījumi Ministru kabineta 2014.gada 25.marta noteikumos Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”” (turpmāk – Projekts).Projekts paredz precizēt Noteikumu 1.punktu atbilstoši likuma ,,Par policiju” [12.panta](http://likumi.lv/doc.php?id=67957#p12) sestā daļā un 12.1 panta devītajā daļā Ministru kabinetam dotajam deleģējumam un papildina Noteikumus ar jaunu V1 nodaļu ,,Kārtība, kādā kontrolē ārvalsts apliecības izpildi, informācijas sistēmā reģistrējamā informācija par personām, attiecībā uz kurām izsniegta ārvalsts apliecība un minēto personu uzskaites kārtība”.Minētajā Noteikumu nodaļā paredzēts noteikt, ka Valsts policija uzsāk ārvalsts apliecības izpildes kontroli nekavējoties pēc tam, kad prasītājs (aizsargājamā persona vai tās likumiskais pārstāvis) Valsts policijā personīgi ir iesniedzis ārvalsts iestādes nolēmuma norakstu, saskaņā, ar kuru izsniegta ārvalsts apliecība, ārvalsts apliecību, tās tulkojumu valsts valodā, kā arī, ja nepieciešams, tās transliterāciju. Ja ārvalsts apliecībā noteiktajiem aizsardzības pasākumiem nepieciešama pielāgošana Latvijas Republikā, Valsts policija uzsāk ārvalsts apliecības izpildes kontroli, ja papildus šajā punktā minētajiem dokumentiem prasītājs (aizsargājamā persona) ir iesniedzis Latvijas tiesas nolēmumu par ārvalsts apliecībā noteikto aizsardzības pasākumu pielāgošanu. Tāpat Noteikumos paredzēts noteikt, ka Valsts policijas darbinieks mutiski informē prasītāju (aizsargājamo personu vai tā likumisko pārstāvi) par Valsts policijas atbildīgo amatpersonu, pie kuras atradīsies materiāli par ārvalsts apliecību un ar kuras starpniecību, ja nepieciešams, ārvalsts apliecības darbības laikā prasītājam (aizsargājamai personai vai tās likumiskajam pārstāvim) un atbildētājam (personai, kas rada draudus) būs tiesības savstarpēji komunicēt (tai skaitā, lai izņēmuma gadījumā atbildētājs (persona, kas rada draudus) paņemtu no mājokļa pirmās nepieciešamības priekšmetus).Lai nodrošinātu personu uzskaiti, attiecībā uz kurām izsniegta ārvalsts apliecība, Valsts policijas atbildīgā amatpersona ievadīs Integrētajā iekšlietu informācijas sistēmā ziņas par atbildētāju (personu, kas rada draudus), prasītāju (aizsargājamo personu) un ārvalsts apliecību. Ziņu ievadi minētajā informācijas sistēmā Valsts policijas atbildīgā amatpersona nodrošinās nekavējoties, bet ne vēlāk kā vienas darbdienas laikā pēc ārvalsts apliecības saņemšanas. Noteikumos tiks noteikts, ka Valsts policijas atbildīgajai amatpersonai, saņemot ārvalsts apliecību, kura aptur, ierobežo vai atsauc aizsardzības pasākumu izpildi, vai atsauc iepriekš izdoto ārvalsts apliecību, būs jāizdara attiecīga atzīme informācijas sistēmā. Tāpat Noteikumos tiks noteikti gadījumi, kad personu attiecībā, uz kuru izsniegta ārvalsts apliecība, noņem no uzskaites un paredzēts, ka saņemot informāciju par to, ka atbildētājs (persona, kas rada draudus) ir pārkāpis ārvalsts iestādes nolēmumā saskaņā, ar kuru izsniegta ārvalsts apliecība noteiktos aizsardzības pasākumus, Valsts policijas darbinieks nodrošina apstākļu noskaidrošanu un jautājuma izlemšanu par nepieciešamību uzsākt kriminālprocesu. Jāņem vērā, ka Krimināllikuma 168.1 pantā (Nolēmuma par pagaidu aizsardzību pret vardarbību nepildīšana) noteikta atbildība par ļaunprātīgu nolēmuma par pagaidu aizsardzību pret vardarbību nepildīšanu. Tieslietu ministrija gatavo grozījumus minētajā Krimināllikuma pantā, lai attiecīgo pantu varētu piemērot arī gadījumos, kad atbildētājs (persona, kas rada draudus) ir pārkāpis ārvalsts iestādes nolēmumā saskaņā, ar kuru izsniegta ārvalsts apliecība noteiktos aizsardzības pasākumus.Vienlaikus, ņemot vērā, ka pieteikumā tiesai par pagaidu aizsardzību pret vardarbību pirms prasības celšanas nav jānorāda iespējamā tālākā prasība, tāpat arī prasītājam, ja tiesa apmierinājusi pieteikumu par pagaidu aizsardzību pret vardarbību pirms prasības celšanas, nav pienākuma celt tālāku prasību, nepieciešams precizēt Noteikumu 5.punktu.Tāpat, ņemot vērā, ka praksē tika konstatēts, ka Noteikumu 18. punktā un 26.punktā, kas nosaka gadījumus, kad personas noņem no uzskaites, šobrīd nav paredzēts, ka personu noņem no uzskaites, kad attiecīgā persona ir mirusi vai izsludināta par mirušu, Projekts paredz precizēt Noteikumu 18. un 26.punktu.Vienlaikus Projekts paredz precizēt Noteikumu 3.pielikumu:- lai nodrošinātu skaidrāku tiesas lēmumu izsniegšanu, precizēts 3.pielikuma 11.punkts un minētais pielikums papildināts ar jaunu 12.punktu;- lai nodrošinātu to, ka par ziņu patiesumu atbildīgs ir gan prasītājs, gan tā pārstāvis, ja pieteikumu sniedz pārstāvis, Noteikumu 3.pielikumā precizēts apliecinājums par sniegto ziņu patiesumu.Lai Latvijā veiksmīgi varētu piemērot Regulā Nr. 606/2013 ietvertās prasības, Projektam jāstājas spēkā 2015.gada 11.janvārī. |
| 3. | Projekta izstrādē iesaistītās institūcijas | Iekšlietu ministrija, Valsts policija, Tieslietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecināms uz jebkuru sabiedrības locekli, kas cieš no vardarbības vai vajāšanas un personām, kas rada draudus personas dzīvībai, brīvībai vai veselībai.Putniņas 2011. gada pētījuma „Iedzīvotāju reproduktīvā veselība. Pārskats par situāciju Latvijā (2003-2011)” sadaļā „Vardarbība” norādīts, ka, analizējot aptaujas datus, no fiziskas vardarbības pēdējo piecu gadu laikā  cietušu respondentu īpatsvars Latvijā ir 29,6 % sievietes un 32,6 % vīriešu (jāatzīmē, ka šajā sadaļā netiek aplūkota tikai vardarbība ģimenē).Izstrādājot Regulu Nr. 606/2013 ekspertu darba grupās tika secināts, ka šādu gadījumu, kad izcelsmes dalībvalstī no vardarbības aizsargātās personas pārcelsies uz uzrunāto dalībvalsti un vēlēsies, lai šajā uzrunātajā dalībvalstī aizsardzība turpinās, nebūs daudz, jo no vardarbības cietušām personām ir salīdzinoši viegli panākt aizsardzību, atrodoties „uz vietas”, gandrīz visās ES dalībvalstīs, tomēr arī nelielam skaitam gadījumu ir nepieciešams nodrošināt efektīvu Regulas Nr. 606/2013 piemērošanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz jaunu Valsts policijas uzdevumu - kontrolēt ārvalsts iestāžu nolēmuma, saskaņā ar kuru izsniegta ārvalsts apliecība, izpildi un veikt to personu uzskaiti, attiecībā uz kurām izsniegta ārvalsts apliecība.Ņemot vērā, ka plānots, ka gadā tiks saņemtas ne vairāk kā piecas ārvalsts apliecības, paredzams, ka šo uzdevumu būs iespējams nodrošināt esošo Valsts policijas cilvēkresursu ietvaros. Papildu resursi nebūs nepieciešami un minētais uzdevums būtiski nepalielinās amatpersonu noslodzi. |
| 3. | Administratīvo izmaksu monetārs novērtējums | Administratīvās izmaksas Valsts policijāAprēķinos tiek izmantota vidējā darba alga – 5.09 *euro* stundā1. Saskaņā ar Projektā paredzēto Valsts policijas darbinieks mutiski informē prasītāju (aizsargājamo personu vai tās likumisko pārstāvi) par Valsts policijas atbildīgo amatpersonu, pie kuras atradīsies materiāli par ārvalsts apliecību un ar kuras starpniecību, ja nepieciešams, ārvalsts apliecības darbības laikā prasītājam (aizsargājamai personai vai tās likumiskajam pārstāvim) un atbildētājam (personai, kas rada draudus) būs tiesības savstarpēji komunicēt (tai skaitā, lai izņēmuma gadījumā atbildētājs (persona, kas rada draudus) paņemtu no mājokļa pirmās nepieciešamības priekšmetus).

Iekšlietu ministrijas pieņēmumi:* gada laikā plānots, ka Valsts policijā ieradīsies ne vairāk kā piecas personas, kas uzrādīs ārvalsts apliecību;
* lai personai sniegtu informāciju par Valsts policijas atbildīgo amatpersonu, pie kuras atradīsies materiāli par ārvalsts apliecību un ar kuras starpniecību, ja nepieciešams, ārvalsts apliecības darbības laikā prasītājam (aizsargājamai personai vai tās likumiskajam pārstāvim) un atbildētājam (personai, kas rada draudus) būs tiesības savstarpēji komunicēt, Valsts policijas darbinieks patērē vidēji 15 minūtes.

**C1 = (5.09 x 0.25) x (5 x 1) = 1.27x 5 =6,35 *euro***1. Saskaņā ar Projektā paredzēto, nodrošinot personu uzskaiti, attiecībā uz kurām izsniegta ārvalsts apliecība, Valsts policijas atbildīgā amatpersona ievada informācijas sistēmā ziņas.

Iekšlietu ministrijas pieņēmumi:* gada laikā plānots, ka Valsts policijā ieradīsies ne vairāk kā piecas personas, kas uzrādīs ārvalsts apliecību;
* lai Valsts policijas atbildīgā amatpersona ievadītu sistēmā ziņas par vienu personu, tā vidēji patērē 15 minūtes.

**C2 = (5.09 x 0.25) x (5 x 1) = 1.27x 5 =6,35 *euro***Kopējās izmaksas Valsts policijai**CVP = 6,35 + 6,35= 12,7 *euro*** |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts ,,Grozījumi Krimināllikumā”, kas paredzēs noteikt kriminālatbildību par ļaunprātīgu ārvalsts iestādes civillietā pieņemta un Latvijā izpildāma nolēmuma, kas paredz pagaidu aizsardzību pret vardarbību, nepildīšanu. |
| 2. | Atbildīgā institūcija | Tieslietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Latvijas Republikai jānodrošina Regulas Nr. 606/2013 piemērošana. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 12. jūnija regula (ES) Nr.606/2013 par aizsardzības pasākumu savstarpēju atzīšanu civillietās |
| A | B | C | D |
| Regulas Nr. 606/2013 4.pants | Viss projekts | Regulas Nr. 606/2013 4.pants ieviests pilnībā | Projekts nesatur stingrākas prasības nekā Regulas Nr. 606/2013 4.pants |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Regulas Nr. 606/2013 4.panta 5.punkts nosaka, ka aizsardzības pasākumu izpildes kārtību nosaka saskaņā ar izpildes valsts nacionālajiem tiesību aktiem. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Projekta izstrādes uzsākšanu 2014.gada 20.oktobrī ir publicēta Iekšlietu ministrijas mājas lapā, norādot, ka Projekts ir Iekšlietu ministrijas iekšējās izstrādes un saskaņošanas stadijā. Iebildumu un priekšlikumu iesniegšanai noteikts termiņš līdz š.g. 31.oktobrim. |
| 2. | Sabiedrības līdzdalība projekta izstrādē | Iebildumi un priekšlikumi par Projektu no sabiedrības locekļiem noteiktajā termiņā netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks izveidotas un esošās institūcijas netiks likvidētas vai reorganizētas.Projekts paredz jaunu Valsts policijas uzdevumu - kontrolēt ārvalsts iestāžu nolēmuma, saskaņā ar kuru izsniegta ārvalsts apliecība, izpildi un veikt to personu uzskaiti, attiecībā uz kurām izsniegta ārvalsts apliecība.Ņemot vērā, ka plānots, ka gadā tiks saņemtas ne vairāk kā piecas ārvalsts apliecības, paredzams, ka šo uzdevumu būs iespējams nodrošināt esošo Valsts policijas cilvēkresursu ietvaros. Papildu resursi nebūs nepieciešami un minētais uzdevums būtiski nepalielinās amatpersonu noslodzi. |
| 3. | Cita informācija | Nav |

Anotācijas III sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

03.12.2014 10:58

1949

I.Sproģe, 67219534

inese.sproge@iem.gov.lv